Sundaastrild

Sundaastrild (Taeniopygia guttata) er en art i astrildfamilien (Estrildidae), også kjent som sebrafink.

Sundaastrild er en nomadisk standfugl som er utbredt i Indonesia og storparten av Australia. Den forekommer helst ved savannelignende biotoper, i nærheten av vann og busker. Til og med i åpent åkerlandskap. Den har dog blitt introdusert andre steder, blant annet Portugal, Puerto Rico og USA hvor det finnes forvillede populasjoner av sebrafink.

Sundaastrild har et rødfarga konisk finkenebb, et hvitt og svart vertikal strek under øyet, gråblå isse og bryst, brungrå vingeoverside, og hvitt- og svartbåndet stjert.

Den lever hovedsakelig av frø, men også frukt. Arten driver dessuten med hekkeparasittisme.

Denne arten er bare kjent under navnet sebrafink i Norge. 

 Som burfugl 
Sundaastrild er en populær burfugl, men kalles nesten utelukkende for sebrafink i miljøet. Den regnes som enkel å ha med å gjøre, men må alltid holdes i grupper på minst to individer for å trives. Det regnes som vanskelig å temme dem, og de vil ikke kunne lære å snakke eller gjøre triks som andre burfugler som undulater. 

 Underarter 
Det er beskrevet to underarter av sundaastrild:
 T. g. guttata (Vieillot, 1817) – forekommper på De små Sundaøyer.
 T. g. castanotis (Gould, 1837) – forekommer i Australia.

 Referanser 
BirdLife International 2012. Taeniopygia guttata. In: IUCN 2013. IUCN Red List of Threatened Species. Version 2013.2.<www.iucnredlist.org>. Besøkt 2013-12-08.

Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The Clements checklist of birds of the world: Version 6.8.''. Hentet ut 31. august 2013.

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-04-10

 Eksterne lenker 



 Birdlife Species Factsheet: Taeniopygia guttata. Hentet ut 31. august 2013.

Kategori:Astrilder
Kategori:Fugler formelt beskrevet i 1817
Kategori:Dyr formelt beskrevet av Louis Jean Pierre Vieillot
Kategori:Australias fugler
Kategori:Indonesias fugler
Kategori:Øst-Timors fugler